CELEX: 32020R1311
Language: hr
Date: 2020-09-21 00:00:00
Title: Uredba Vijeća (EU) 2020/1311 od 21. rujna 2020. o izmjeni Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici

22.9.2020   
               
               
                  HR
               
               
                  Službeni list Europske unije
               
               
                  L 308/1
               
            
         UREDBA VIJEĆA (EU) 2020/1311
         od 21. rujna 2020.
         o izmjeni Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća 2013/798/ZVSP od 23. prosinca 2013. o mjerama ograničavanja protiv Srednjoafričke Republike (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Vijeće je 10. ožujka 2014. donijelo Uredbu (EU) br. 224/2014 (2) radi provedbe određenih mjera predviđenih Odlukom 2013/798/ZVSP.
                  
               
                     (2)
                  
                  
                     Vijeće sigurnosti Ujedinjenih naroda (VSUN) je 28. srpnja 2020. donijelo Rezoluciju 2536 (2020). Tom se rezolucijom proširuju izuzeća od embarga na oružje.
                  
               
                     (3)
                  
                  
                     Vijeće je 21. rujna 2020. donijelo Odluku (ZVSP) 2020/1312 (3) kojom je Odluka 2013/798/ZVSP izmijenjena u skladu s Rezolucijom 2536 (2020).
                  
               
                     (4)
                  
                  
                     Neke od tih izmjena obuhvaćene su područjem primjene Ugovora o funkcioniranju Europske unije i stoga je za njihovu provedbu, zajedno s tehničkim prilagodbama s obzirom na prethodne rezolucije VSUN-a, potrebno regulatorno djelovanje na razini Unije, posebno kako bi se osiguralo da ih gospodarski subjekti u svim državama članicama ujednačeno primjenjuju.
                  
               
                     (5)
                  
                  
                     Uredbu (EU) br. 224/2014 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            U članak 3. Uredbe (EU) br. 224/2014 dodaju se sljedeće točke:
            
                        „(e)
                     
                     
                        koji su povezani s oružjem kalibra 14,5 mm ili manjim, streljivom i dijelovima posebno izrađenima za takvo oružje, nenaoružanim kopnenim vojnim vozilima i kopnenim vojnim vozilima opremljenima oružjem kalibra 14,5 mm ili manjim i njihovim rezervnim dijelovima, ručnim raketnim bacačima i streljivom posebno izrađenim za takvo oružje, snagama sigurnosti Srednjoafričke Republike, uključujući državne civilne institucije za izvršavanje zakonodavstva, ako su takvo oružje, streljivo, dijelovi i vozila namijenjeni isključivo za pružanje potpore procesu SSR-a Srednjoafričke Republike ili za upotrebu u tom procesu, pod uvjetom da je Odbor za sankcije o pružanju takve pomoći ili usluga obaviješten barem 20 dana unaprijed;
                     
                  
                        (f)
                     
                     
                        koji su povezani s oružjem i drugom s njime povezanom smrtonosnom opremom koja nije navedena u članku 3. točki (e), snagama sigurnosti Srednjoafričke Republike, uključujući državne civilne institucije za izvršavanje zakonodavstva, ako su takvo oružje i oprema namijenjeni isključivo za pružanje potpore procesu SSR-a Srednjoafričke Republike ili za upotrebu u tom procesu, u skladu s prethodnim odobrenjem Odbora za sankcije.”.
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. rujna 2020.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 352, 24.12.2013., str. 51.
         
         
            (2)  Uredba Vijeća (EU) br. 224/2014 оd 10. ožujka 2014. o mjerama ograničavanja s obzirom na stanje u Srednjoafričkoj Republici (SL L 70, 11.3.2014., str. 1.).
         
            (3)  Odluka Vijeća (ZVSP) 2020/1312 od 21. rujna 2020. o izmjeni Odluke 2013/798/ZVSP o mjerama ograničavanja protiv Srednjoafričke Republike (vidjeti stranicu 3 ovog Službenog lista).